RESOLUCIÓN do 13 de xuño de 2025, da Dirección Xeral de Calidade Ambiental e Sostibilidade, pola que se modifica a Resolución do 2 de maio de 2025 pola que se dá publicidade ás axudas concedidas ao abeiro da Orde do 17 de decembro de 2024 pola que se establecen as bases reguladoras para a concesión de axudas a entidades locais de Galicia para o financiamento de actuacións en materia de residuos de competencia municipal, cofinanciadas polo fondo europeo relativo ao Mecanismo de recuperación e resiliencia da Unión Europea no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria en réxime de concorrencia competitiva por anticipado de gasto para o ano 2025 (código de procedemento MT975U) (Diario Oficial de Galicia número 250, do 30 de decembro).
Consellería de Medio Ambiente e Cambio Climático — III. Outras disposicións — 23/06/2025

Antecedentes de feito:
Primeiro. Con data do 30 de decembro de 2024 publicouse no
Diario Oficial de Galicia
número 250 a Orde do 17 de decembro de 2024 pola que se establecen as bases reguladoras para a concesión de axudas a entidades locais de Galicia para o financiamento de actuacións en materia de residuos de competencia municipal, cofinanciadas polo fondo europeo relativo ao Mecanismo de recuperación e resiliencia da Unión Europea no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria en réxime de concorrencia competitiva por anticipado de gasto para o ano 2025 (código de procedemento MT975U) (en diante, Orde do 17 de decembro de 2024).
Segundo. Con data do 16 de abril de 2025 ditouse a resolución de concesión das axudas convocadas ao abeiro da Orde do 17 de decembro de 2024.
Terceiro. Con data do 15 de maio de 2025 publicouse no
Diario Oficial de Galicia
número 92 a Resolución do 2 de maio de 2025, da Dirección Xeral de Calidade Ambiental e Sostibilidade, pola que se dá publicidade ás axudas concedidas ao abeiro da Orde do 17 de decembro de 2024.
No anexo II da Resolución do 2 de maio de 2025 relaciónanse as entidades locais cuxas solicitudes de axuda foron inicialmente desestimadas por esgotamento de crédito.
Cuarto. Con data do 19 de maio de 2025 publicouse no
Diario Oficial de Galicia
a Orde do 13 de maio de 2025 pola que se amplía o crédito existente para as axudas convocadas ao abeiro da Orde do 17 de decembro de 2024.
Quinto. Con data do 26 de maio de 2025 ditouse a resolución de modificación da Resolución do 16 de abril de 2025 de concesión das axudas convocadas ao abeiro da Orde do 17 de decembro de 2024.
Segundo o establecido no artigo 16.4 da Orde do 17 de decembro de 2024 en concordancia co previsto no artigo 45 da Lei 39/2015, do 1 de outubro, do procedemento administrativo común das administracións públicas, e no artigo 15 da Lei 9/2007, do 13 de xuño, de subvencións de Galicia, procede publicar no
Diario Oficial de Galicia
a resolución de concesión das axudas convocadas ao abeiro da dita orde.
En consecuencia,
Modificar a Resolución do 2 de maio de 2025, da Dirección Xeral de Calidade Ambiental e Sostibilidade, pola que se dá publicidade ás axudas concedidas ao abeiro da Orde do 17 de decembro de 2024 pola que se establecen as bases reguladoras para a concesión de axudas a entidades locais de Galicia para o financiamento de actuacións en materia de residuos de competencia municipal, cofinanciadas polo fondo europeo relativo ao Mecanismo de recuperación e resiliencia da Unión Europea no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria en réxime de concorrencia competitiva por anticipado de gasto para o ano 2025, para darlle publicidade ás novas axudas concedidas ao abeiro da citada Orde do 17 de decembro de 2025, relacionadas no anexo I desta resolución.
Santiago de Compostela, 13 de xuño de 2025